b'\n_START_ARTICLE_\nMagnusson\n_START_SECTION_\nMagnusson ir partneriai\n_START_PARAGRAPH_\n\xe2\x80\x9eMagnusson ir partneriai\xe2\x80\x9c\xc2\xa0\xe2\x80\x93 verslo teis\xc4\x97s advokat\xc5\xb3 profesin\xc4\x97 bendrija Lietuvoje. Pagrindin\xc4\x97s veiklos kryptys\xc2\xa0\xe2\x80\x93 komercin\xc4\x97 teis\xc4\x97, gin\xc4\x8d\xc5\xb3 sprendimas, arbitra\xc5\xbeas ir baud\xc5\xbeiamoji teis\xc4\x97._NEWLINE_Vadovaujanti partner\xc4\x97\xc2\xa0\xe2\x80\x93 advokat\xc4\x97 Ligita Ramanauskait\xc4\x97._NEWLINE_Partneriai\xc2\xa0\xe2\x80\x93 Evaldas Rapolas, Marius Liatukas, Marius Endzinas ir Ligita Ramanauskait\xc4\x97. Biurai veikia Vilniuje ir Kaune._NEWLINE_Magnusson ir partneriai dirba daugiau kaip 30 teisinink\xc5\xb3 bei personalo darbuotoj\xc5\xb3.\n_START_SECTION_\nIstorija\n_START_PARAGRAPH_\n1998 m. buvo \xc4\xafsteigta advokat\xc5\xb3 kontora \xe2\x80\x9eBaublys ir partneriai" (steig\xc4\x97jas\xc2\xa0\xe2\x80\x93 advokatas Gediminas Baublys)._NEWLINE_2003 m. Maskvoje veikl\xc4\x85 prad\xc4\x97jo advokat\xc5\xb3 kontoros skyrius (teisininkas Sergejus Jevti\xc5\xa1inas)._NEWLINE_2004 m. advokat\xc5\xb3 kontora "Baublys ir partneriai" i\xc5\xa1gars\xc4\x97jo Lietuvos konstitucinio proceso teis\xc4\x97s bylos metu. \xc5\xbdymiausias advokat\xc5\xb3 kontoros klientas politikas\xc2\xa0\xe2\x80\x93 apkaltos tvarka i\xc5\xa1 pareig\xc5\xb3 atstatydintasis Lietuvos Respublikos Prezidentas Rolandas Paksas. \xe2\x80\x9ePaksgeito\xe2\x80\x9c metu kontoros advokatai atstovavo LR Konstituciniame Teisme, pagars\xc4\x97jo vaizdingais palyginimais (\xc4\xafrodin\xc4\x97dami, kad nagrin\xc4\x97ti Prezidentui inkriminuojamo veiksmo es\xc4\x85 n\xc4\x97ra pagrindo, nes kaltinimo formuluot\xc4\x97\xc2\xa0\xe2\x80\x93 \xe2\x80\x9es\xc4\x85moningai leido suprasti"\xc2\xa0\xe2\x80\x93 apskritai neapib\xc5\xabdina veiksmo): "Jeigu atstovas at\xc4\x97jo su raudonais pusba\xc4\x8diais, tai jis man s\xc4\x85moningai leido suprasti, kad at\xc4\x97jo ne su baltais pusba\xc4\x8diais. Ta\xc4\x8diau ar jis d\xc4\x97l to kaltas?" Taip pat: "Jeigu asilas at\xc4\x97jo \xc4\xaf kaim\xc4\x85 su raudonais pusba\xc4\x8diais, tai ar tikrai visas kaimas d\xc4\x97l to kaltas?"a (\xc5\xber. Rolando Pakso apkalta.)_NEWLINE_2006 m. advokat\xc5\xb3 kontora \xe2\x80\x9eBaublys ir partneriai\xe2\x80\x9c apsijung\xc4\x97 su Skandinavijos komercin\xc4\x97s teis\xc4\x97s kompanija NORDIA ir tapo advokat\xc5\xb3 profesine bendrija \xe2\x80\x9eNordia Baublys & Partners". Pagrindin\xc4\x97s veiklos kryptys\xc2\xa0\xe2\x80\x93 Arbitra\xc5\xbeo teis\xc4\x97, Bendrovi\xc5\xb3 teis\xc4\x97, Mokes\xc4\x8di\xc5\xb3 teis\xc4\x97 ir Teisminiai gin\xc4\x8dai. \xe2\x80\x9eNORDIA\xe2\x80\x9c komercin\xc4\x97s teis\xc4\x97s specialistai dirbo su Skandinavijos verslo atstovais, teikia paslaugas bankams, draudimo kompanijoms, \xc5\xbeiniasklaidos ir pramog\xc5\xb3 \xc4\xafmon\xc4\x97ms, gamykloms, prekybos \xc4\xafmon\xc4\x97ms, nekilnojamojo turto investuotojams, garsiems sportininkams bei menininkams._NEWLINE_\xe2\x80\x9eNordia Baublys & Partners\xe2\x80\x9c teisininkai koordinavo jungtin\xc4\x97s veiklos partneri\xc5\xb3 veiksmus siekiant laim\xc4\x97ti ir laimint daugiau nei 113 mln. lit\xc5\xb3 vert\xc4\x97s statybos ir rekonstrukcijos darb\xc5\xb3 konkurs\xc4\x85. \xe2\x80\x9eNordia Baublys & Partners\xe2\x80\x9c advokatams vieniems pirm\xc5\xb3j\xc5\xb3 Lietuvoje pavyko teismine tvarka \xc4\xafrodyti akcinink\xc5\xb3 atsakomyb\xc4\x99 u\xc5\xbe j\xc5\xb3 ty\xc4\x8dinius nes\xc4\x85\xc5\xbeiningus veiksmus valdant \xc4\xafmon\xc4\x99 (\xc5\xa1 \xc4\xafmon\xc4\x97s akcinink\xc5\xb3 buvo priteista 1,2 mln. lit\xc5\xb3 nuostoliams atlyginti). Taip pat Lietuvos apeliaciniame teisme ir Lietuvos Auk\xc5\xa1\xc4\x8diausiajame Teisme s\xc4\x97kmingai atstovavo Kipre registruotai \xc4\xafmonei, pripa\xc5\xbe\xc4\xafstant ir leid\xc5\xbeiant vykdyti Londono tarptautinio arbitra\xc5\xbeo teismo (LCIA) arbitr\xc5\xb3 sprendim\xc4\x85 Lietuvoje (arbitra\xc5\xbeo sprendimu i\xc5\xa1 Kaliningrado srities yra priteista apie 23 mln. JAV doleri\xc5\xb3 suma)._NEWLINE_2011-2013 m. "Nordia Baublys & Partners\xe2\x80\x9c atstovavo Kauno miesto savivaldyb\xc4\x99 \xc4\xafgyvendinant statybos rangos sutart\xc4\xaf d\xc4\x97l Kauno pramog\xc5\xb3 ir sporto r\xc5\xabm\xc5\xb3 Nemuno saloje statybos darb\xc5\xb3 atlikimo ("\xc5\xbdalgirio arena"), vykd\xc4\x97 projekto teisin\xc4\x99 prie\xc5\xbei\xc5\xabr\xc4\x85._NEWLINE_2013 m. "Nordia Baublys & Partners" tapo tarptautinio tinklo MAGNUSSON dalimi._NEWLINE_2015 m. MAGNUSSON atidar\xc4\x97 padalin\xc4\xaf Honkonge. Tuo metu buvo vienintel\xc4\x97 advokat\xc5\xb3 kontora, turinti skyrius Lietuvoje ir Kinijoje.'